Porin Linjat

Porin Linjat Oy on Porin kaupungin omistama linja-autoyhtiö. Yhtiön busseilla tehtiin vuonna 2023 noin 1,5 miljoonaa matkaa.

 Historia 
Porin kaupunkiliikenne oli 1970-luvulle saakka ollut usean yksityisen liikennöitsijän hoidossa. Porin kaupunki katsoi, että kaupungin julkisen liikenteen jatkaminen ja kehittäminen vaati suurempaa toimijaa.Juha Mattila (toim.): Linjavaunu 2019, s. 68. Mäntsälä: Bussiliikenteen Tutkimusseura ry, 2019. Yksityisten liikennöitsijöiden omistama autokanta oli niin automerkkien kuin korimallienkin osalta sekalaista ja melko iäkästä.Juha Mattila: Kyyti likel: Porin Linjat 1976–2021. Linjavaunu 2022, s. 60–67. Mäntsälä: Bussiliikenteen Tutkimusseura ry, 2022. 

Porin Linjat Oy perustettiin vuonna 1976, jolloin Porin kaupunki osti Vähärauman Linja-Auto Oy:n koko osakekannan, josta Porin Linjat Oy muodostettiin. Vähärauman Linja-Auto oli liikennöinyt Porin läntisiin kaupunginosiin Käppärään, Liinaharjaan ja Vähäraumalle. Yhtiön vuonna 1938 perustanut Eino Isotalo oli aloittanut linja-autoliikenteen vuonna 1930 alun perin Turussa, josta hän oli muuttanut Poriin.Hannu Kivilä: Porin Linjat Oy:n alkusolut. Hetku-lehti 1/2025, s. 2. Lahti: Suomen Linja-autohistoriallinen Seura, 2015.

Vuonna 1976 Porin Linjat Oy osti myös Jussilan Autoliike Oy:n bussiliikenteen. Jussilan Autoliike, joka oli toiminut myös Mercedes-Benzin piirimyyjänä Porissa, oli hoitanut linjoja Meri-Porin Pihlavaan, Mäntyluotoon ja Reposaareen sekä Viasvedelle ja Noormarkkuun. Yhtiön perustaja Anton Jussila oli kotoisin Raumalta, jossa hän oli perustanut Rauman Linja-auto Oy -nimisen yrityksen vuonna 1924. Yhtiö muutti Poriin vuonna 1934. 

Porin Linjat aloitti toimintansa kunnoltaan ja iältään melko kirjavalla kalustolla. Noin 50 autosta vanhimmat olivat peräisin jo 1950-luvulta. Yhtiö joutuikin nopeasti hankkimaan uusia paikallisliikenteeseen sopivia autoja, joita ostettiin Volvolta, Scanialta ja Sisulta.

Myöhemmin Porin Linjoihin on liitetty muun muassa Kalle Rantasärkkä Ky (1979, liikennöi Ahlaisiin), valtaosa Paavo Forstenin paikallisliikenteestä (1980, linjoja Kalaholmaan ja Isojoenrantaan),  Porin Liikenne Oy (1981, linjoja Toejoelle, Ruosniemeen ja Hyvelään), Porin Linja-Auto Oy (1983), Lyttylän Liikenne Oy:n paikallisliikenne sekä Lähiliikenne Oy Pori. Vuoden 2007 lopussa yhtiö sai hoidettavakseen Bussi-Ketosen linjaliikenteen. Ensimmäisen matalalattiabussinsa Porin Linjat osti vuonna 1991.Vesa Riihinen: Porin Linjat tyytyväinen matalaan lattiaan. Bussiammattilainen 6-7/1991, s. 33. Helsinki: Linja-autoliitto, 1991.

Vuonna 2017 Porin Linjojen hallussa oli 90 prosenttia Porin paikallisliikenteestä. Tällöin yhtiössä työskenteli 90 henkilöä ja sillä oli 52 linja-autoa.

Porin Linjat Oy hoitaa Porin paikallisliikenteen kokonaan; Sundell (Ruosniemen Linja-Auto Oy), Satabus Oy sekä Lyttylän Liikenne ajoivat muutamaa linjaa vuoden 2021 uudistuksiin asti. Porin Linjojen kalusto koostuu noin 50 linja-autosta, joista lähes kaikki ovat yhtiön viherkeltavalkoisissa tunnusväreissä. Porin Linjat hoitaa myös Ulvilan joukkoliikennettä. Vuosina 2015–2024 Porin Linjat liikennöi myös Laviaan.

Alkukesällä 2021 Porin joukkoliikenteessä siirryttiin käyttöoikeussopimuksesta hankintasopimukseen sekä toteuttettiin linjasto- ja lipputuoteuudistus. Uudistusten myötä edellämainittujen yhtiöiden ajosopimukset irtisanottiin. Jatkossa näitä linjoja ajaa siis Porin Linjat yksin. Linjoja myös muokattiin jonkin verran, esimerkiksi Citylinjaa jatkettiin Paratiisinmäkeen. 

Osana lipputuoteuudistusta Porin Linjat Oy poisti näkövammaisilta mahdollisuuden matkustaa busseissa ilmaiseksi, mutta etu palautettiin samana vuonna päätöksen herätettyä runsaasti keskustelua.

 Linjat 
pienoiskuva|285px|Porin Linjojen Lahti Scala vanhoissa sävyissä Porin kauppatorilla.
pienoiskuva|309x309px|Porin kauppatorin paikallisliikenneterminaali.
 1   Citylinja Puuvilla – Kauppatori – Matkakeskus – Satasairaala – Paratiisinmäki 2   Kauppatori – Toejoki – Tuulikylä – Toejoki – Kauppatori  3   Kauppatori – Vähärauma – Leppäkorpi – Tuorsniemi – Leppäkorpi – Vähärauma – Kauppatori 3W   Kauppatori  – Tiedepuisto – Leppäkorpi – Tuorsniemi  4   Kauppatori – Tupala – Väinölä – Tupala – Kauppatori 5   Kauppatori – Hyvelä – Ruosniemi – Toejoki – Kauppatori 6   Kauppatori – Koivula – Sampola – Koivula – Kauppatori 6H   Kauppatori – Koivula – Sampola – Koivistonluoto – Harmaalinna 6M   Kauppatori – Koivula – Sampola – Mikkola 7   Kauppatori – Vähärauma – Tiedepuisto – Ulasoori – Makholma 7P   Makholma – Meri-Porin yhtenäiskoulu 8   Kauppatori – Koivula – Koivistonluoto – Koivula – Kauppatori 9   Kauppatori – Kaupunginsairaala – Musa – Kaupunginsairaala – Kauppatori  10    Pori – Tiedepuisto 10U    Kauppatori – Tiedepuisto – Ulasoori 12   Kauppatori – Isosanta – Pormestarinluoto – Isosanta – Kauppatori 27   Kauppatori – Vähärauma – Tuorsniemi – Hankreeti – Viasvesi – Oosinselkä 27W   Matkakeskus – Kauppatori – Vähärauma – Tiedepuisto – Oosinselkä 34    Pori – Karjaranta – Uusiniitty – Kyläsaari – Pihlava – Meri-Porin yhtenäiskoulu – Yyteri 34M    Pori – Karjaranta – Uusiniitty – Kyläsaari – Pihlava – Yyteri – Kaanaa – Mäntyluoto (vkl-vuorot) 34R    Pori – Karjaranta – Uusiniitty – Kyläsaari – Pihlava – Yyteri – Kaanaa – Reposaari (vkl-vuorot) 34W    Pori – Karjaranta – Tiedepuisto – Uusiniitty – Kyläsaari – Pihlava – Meri-Porin yhtenäiskoulu – Yyteri 35   Pori – Tiedepuisto – Pietniemi – Uusiniitty – Kyläsaari – Pihlava – Meri-Porin yhtenäiskoulu  40M   Pori – Tiedepuisto – pikatie – Mäntyluoto – Reposaari  43   Pori – Tiedepuisto – pikatie – Meri-Porin yhtenäiskoulu – Pihlava – Mäntyluoto – Reposaari 60   Kauppatori – Kaarisillan yhtenäiskoulu – Lyttylä  62   Pori – Söörmarkku – Kellahti  – Lamppi – Ahlainen  63   Söörmarkku – Noormarkku – Kellahti – Lamppi – Ahlainen  64   Pori – Söörmarkku – Noormarkku  – Lamppi – Ahlainen  66   Kauppatori – Toejoki – Ruosniemi – Noormarkku  66A   Kauppatori – Toejoki – Ruosniemi – Noormarkku – Ahlainen  80  Kauppatori – Uusikoivisto – Mynsteri – Vanhakylä – Krapisto  81  Kauppatori – Uusikoivisto – Harmaalinna – Friitala – Vanhakylä – Krapisto  90  Kauppatori – Harmaalinna – Friitala – Rantala – Nummela 99  Kauppatori – Käppärä – Lattomeri 

 Katso myös 
 Porin kauppatori

 Lähteet 

 Aiheesta muualla 

 Porin Linjojen nettisivut
 Harrastaja Kari Paavolan luettelo ja kuvasto Porin Linjojen normaalikokoisista busseista

Luokka:Nakkilan liikenne
Luokka:Porin liikenne
Luokka:Ulvilan liikenne
Luokka:Suomalaiset linja-autoyhtiöt